ร้านนี้ได้ชื่อว่าเป็นร้าน Michelin star ที่อาหารราคาถูกที่สุดในโลก เริ่มต้นแค่ 2SGD เท่านั้นเอง

ตัวร้านหาไม่ยาก อยู่ในศูนย์อาหาร Chinatown Food น Michelin star ที่อาหารราคาถูกที่สุดในโลก Complex ชั้น 2 ซึ่งศูนย์อาหารนี้อยู่หลังวัด Buddha Tooth Relic  วัดดังที่เวลามาสิงคโปร์หลายคนน่าจะแวะมาอยู่แล้ว

ขึ้นมาแล้วหาไม่ยากค่ะ ร้านที่คิวยาวที่สุดร้านนั้นแหละใช่เลย เราใช้เวลาต่อคิวรออาหารทั้งหมด 3 ชั่วโมง เมนูดูทำไม่น่ายากแต่ใช่เวลากับแต่ละคิวค่อนข้างนานเลยทำให้แถวยาวมาก

วันนี้เราไปคนเดียวแต่สั่งมาลองสองจานเลยค่ะ ที่จริงสั่งเป็นข้าวกับบะหมี่แต่พนักงานทำมาผิดเป็นบะหมี่ทั้งสองจาน เลยไม่อยากเถียงไม่อยากรออีกเลยทานๆไปค่ะ

ไก่นุ่มมาก หอมกลิ่นน้ำมันนิดๆ หนังตึง อร่อยค่ะ
ส่วนหมูเราสั่งเป็นเนื้อตรงซี่โครง ติดมันนิดๆ นุ่มอร่อยมากค่ะ ทั้งหมูและไก่หมักและปรุงรสมาดี ย่างอย่างพิถีพิถันทำให้ด้านนอกมีความกรอบนิดๆ แต่ข้างในยังนุ่มและ juicy อยู่ค่ะ
ตัวบะหมี่นุ่ม เด้ง หอมไข่ เส้นเล็กเรียว ลวกมาเป็นอย่างดี เด้งสู้ฟัน เป็นบะหมี่ที่อร่อยที่สุดเท่าที่กินมาเลยค่ะ

ถ้ามาเที่ยวสิงคโปร์แล้วมีเวลาเหลือ หรือสามารถรอคิวนานๆได้ ก็มาลองชิมกันได้นะคะ 
ตอนนี้มีเปิดสาขาเพิ่มเป็นร้านจริงจังแล้ว น่าจะทำให้การทานสะดวกมากขึ้น คิวสั้นลงค่ะ